Blues Pills

Οι Blues Pills είναι σουηδικό hard rock συγκρότημα, το οποίο δημιουργήθηκε στο Έρεμπρο το 2011 και κυκλοφόρησε το πρώτο και ομώνυμο του άλμπουμ τρία χρόνια αργότερα.

Βιογραφία
Δημιουργία και κυκλοφορίες ΕΡ
Το 2011, τα ετεροθαλή αδέλφια Ζακ Άντερσον (μπάσο) και Κόρι Μπέρι (τύμπανα), πρώην μέλη των Radio Moscow, βρίσκονταν στην Αϊόβα και γνώρισαν την τραγουδίστρια Έλιν Λάρσον, η οποία διέμενε στην Καλιφόρνια. Οι τρεις μουσικοί ηχογράφησαν δύο ντέμο κομμάτια και τα δημοσιοποίησαν μέσω YouTube, με την "Crusher Records" να τους προτείνει συμβόλαιο. Το συγκρότημα περιόδευσε στην Ισπανία και τη Γαλλία, όπου γνώρισαν τον 16χρονο κιθαρίστα Ντόριαν Σοριό, τον οποίο προσκάλεσαν στο Έρεμπρο και αποφάσισαν να γίνει μέλος του συγκροτήματος. Η ονομασία του σχήματος προήλθε από τον φίλο τους, Γιενς Χάιντε, ο οποίος διατηρούσε το blog "BluesPillz" και ασχολούνταν με την Underground σκηνή της δεκαετίας του '60 και του '70.

Στις 25 Μαΐου 2012, κυκλοφόρησαν το ΕΡ "Bliss", ακολουθούμενο από το σινγκλ "Black Smoke" στις 3 Ιουλίου. Το συγκρότημα περιόδευσε εκτενώς μέσα στο 2013 με εμφανίσεις στο "Desertfest" του Βερολίνου στις 27 Απριλίου,Desertfest Berlin 2013 with Blues Pills - Songkick το "Void Festival" στο Κέτσντινγκ στις 2 Αυγούστου,Void Festival, Kötzting, Germany, Blues Pills το "Yellowstock Festival" του Βελγίου στις 9 Αυγούστου,Yellowstock Festival, Geel, Belgium, Blues Pills το "Crossroads Festival" της Βόννης στις 18 Οκτωβρίου και το "Cherry Rock Festival" της Μελβούρνης στις 24 Νοεμβρίου 2013.Harmonie/Crossroads Festival 2013, Blues PillsCherry Rock Festival at Ac/dc Lane, Melbourne, VIC, Australia, Blues Pills

Τον Ιούλιο του 2013, οι Blues Pills υπέγραψαν συμβόλαιο συνεργασίας με τη "Nuclear Blast" και κυκλοφόρησαν το ΕΡ "Devil Man" στις 18 Οκτωβρίου.BLUES PILLS Signs With NUCLEAR BLAST RECORDS Η εμφάνιση του συγκροτήματος στο "Crossroads Festival" ηχογραφήθηκε και κυκλοφόρησε με τη μορφή του ΕΡ "Live at Rockpalast" στις 28 Μαρτίου 2014.

Το ομώνυμο άλμπουμ
Στις 25 Ιουλίου 2014, κυκλοφόρησε το ομώνυμο άλμπουμ του συγκροτήματος με παραγωγό τον Ντον Άλστερμπεργκ. Η ειδική έκδοση του δίσκου περιελάμβανε και ένα DVD με την εμφάνιση τους στο φεστιβάλ "Hammer of Doom", την προηγούμενη χρονιά. Το άλμπουμ ηχογραφήθηκε στα διαλείμματα από τις συνεχείς περιοδείες, αλλά και όταν είχε τη δυνατότητα ο Άλστερμπεργκ να βρεθεί στο στούντιο, με αποτέλεσμα η κυκλοφορία του να αναβληθεί αρκετές φορές μέχρι να καταφέρουν να ολοκληρώσουν τις ηχογραφήσεις. Οι διαδικασίες πραγματοποιήθηκαν αναλογικά και χωρίς τη χρήση ηλεκτρονικών υπολογιστών, ενώ τα όργανα ηχογραφήθηκαν ζωντανά. Αμέσως μετά την ηχογράφηση του άλμπουμ, ο ντράμερ Κόρι Μπέρι αποχώρησε για προσωπικούς λόγους, δίνοντας τη θέση του στον Αντρέ Κβάρνστρεμ.Ανακατατάξεις στους Blues Pills | Rocking.gr

Κατά την περιοδεία για την προώθηση του δίσκου εμφανίστηκαν στο "Sweden Rock Festival 2014" στις αρχές Ιουνίου,Sweden Rock Festival 2014 with Blues Pills - Songkick το "Rock Hard Festival" στις 8 Ιουνίου 2014 και το "Montreux Jazz Festival" στο Μοντρέ της Ελβετίας στις 10 Ιουλίου 2014.Blues Pills - Rockpalast - Rockpalast - WDR FernsehenMontreux Jazz Festival | Montreux - Songkick

Ο δίσκος γνώρισε επιτυχία στην Ευρώπη, ανεβαίνοντας στο # 4 στη Γερμανία και το # 10 στην Ελβετία, ενώ μπήκε στα βρετανικά τσαρτ όπου σκαρφάλωσε στην 68η θέση.Blues Pills - Blues Pills - Music Charts Ακολούθησε η περιορισμένη κυκλοφορία του πρώτου τους ζωντανά ηχογραφημένου δίσκου με τίτλο "Blues Pills Live", τον Μάρτιο του 2015,BLUES PILLS - announce special live album! - Nuclear Blast πριν το συγκρότημα περιοδεύσει στη Μεγάλη Βρετανία έναν μήνα αργότερα.

Lady in Gold
Στις αρχές του 2016, έγινε γνωστός ο τίτλος του δεύτερου δίσκου του συγκροτήματος, "Lady in Gold", ο οποίος κυκλοφόρησε στις 5 Αυγούστου του ίδιου έτους.BLUES PILLS: Εξώφυλλο του νέου δίσκου “Lady in Gold” - Metal Hammer Τον Ιούνιο, το συγκρότημα εξέδωσε το βίντεο κλιπ του ομώνυμου κομματιού, το οποίο αποτέλεσε και το πρώτο σινγκλ του δίσκου.BLUES PILLS: “Lady in Gold” (νέο video clip) - Metal Hammer Το άλμπουμ ανέβηκε στην κορυφή των γερμανικών τσαρτ και τη δεύτερη θέση στην Ελβετία, ενώ έφθασε στο # 31 στη Μεγάλη Βρετανία.Lady In Gold by Blues Pills - Music Charts - Acharts

Για την προώθηση του άλμπουμ, οι Blues Pills περιόδευσαν στο Ηνωμένο Βασίλειο και την κεντρική Ευρώπη με τους Kadavar, τον Οκτώβριο και το Νοέμβριο του 2016.BLUES PILLS - Tour with KADAVAR! - Nuclear Blast Ακολούθησε μία ακόμη ευρωπαϊκή περιοδεία την άνοιξη του 2017, όπου το συγκρότημα εμφανίστηκε σε χώρες της ανατολικής Ευρώπης, της Μεσογείου, αλλά και στη Γαλλία, την Τσεχία και το Λουξεμβούργο.BLUES PILLS Lady in Gold - Tour 2017, Thessaloniki | sinavlia.gr

Δισκογραφία
Στούντιο ηχογραφήσεις
ΈτοςΆλμπουμΓερμανίαCharts.de, Blues PillsΕλβετίαBlues Pills - Blues Pills - hitparade.chΑυστρίαaustriancharts.at, Blues Pills - Blues PillsΑγγλίαBLUE PILLS | Artist | Official ChartsΦινλανδίαfinnishcharts.com - Blues Pills - Blues PillsΒέλγιοultratop.be - Blues Pills - Blues PillsΓαλλίαlescharts.com - Blues Pills - Blues PillsΟλλανδίαDiscografie Blues Pills - dutchcharts.nlΣουηδίαswedishcharts.com - Discography Blues PillsΝορβηγίαnorwegiancharts.com - Discography Blues Pills 2014  Blues Pills  4  10  19  68  21  72  118  85  -  - 2016  Lady in Gold  1  2  12  31  6  27  55  68  27  362020Holy Moly!2024Birthday

EP
 Bliss (2012)
 Devil Man (2013)
 Live at Rockpalast (2014)Σινγκλ
 Black Smoke (2012)
 High Class Woman (2014)Ζωντανά άλμπουμ
 Blues Pills Live (2015)

Παραπομπές

Πηγές
 Bio - Blues Pills 
 BLUES PILLS - Nuclear Blast
 Blues Pills | Music Biography, Credits and Discography | Allmusic

 Εξωτερικοί σύνδεσμοι 
 Επίσημη ιστοσελίδα 
 Blues Pills στο Facebook
 Blues Pills στο YouTube

Κατηγορία:Σουηδικά rock συγκροτήματα